***Jegerne*** (originaltittel: *Jägarna*) er en svensk dramathriller- og kriminalfilm fra 1996 regissert av Kjell Sundvall. Hovedrollene spilles av Rolf Lassgård, Lennart Jähkel, Helena Bergström og Jarmo Mäkinen.

*Jegerne* er en mørk thriller og har blitt beskrevet som en dyster studie av primitiviten og degenereringen i et lummert og lite svensk bygdesamfunn med fremmedhat, trangsyn og menneskelig forfall. Filmen ble en av de største svenske filmsuksesser noensinne.

I 2011 kom en oppfølger: *Jegerne - Falske spor*. Også denne er regissert av Kjell Sundvall og har Rolf Lassgård i hovedrollen.

Handling
--------

Etter mange år som politietterforsker i Stockholm, vender Erik (Rolf Lassgård) tilbake til hjembygda, et lite sted langt oppe i Norrland. Han blir først tatt imot som hjemvendt helt, men da han etter hvert oppdager sprekker i den idylliske landsbygdfasaden, og hans ryggmargsrefleks tvinger ham til å ta affære, går det galt. Hans populariteten synker raskt når han blir litt for ivrig i tjenesten og prøver å oppklare en neddysset tjuvjakt av rein. Han skjønner etterhvert at tilpasning til dette kompliserte nettverk og de uskrevne regler er viktigere enn paragrafer. Folk flest er nemlig fornøyde med sitt trygge, lille sted og er full av fordommer om og frykt for det fremmede. Det viser seg snart at hele bygda er involvert i lyssky virksomhet, virksomheter som forgrener seg langt inn i hans egen familie.

Om filmen
---------

*Jegerne* ble en av de mest suksessfulle svenske filmene noensinne og fikk god mottakelse av filmanmelderne. Den fikk terningkast fire både av *Dagbladets* og *VGs* anmeldere. Dagbladets anmelder skrev følgende om filmen: «Når det kommer noe så sjeldent som en thriller fra det høye nord, er det morsomt å melde at den faktisk fungerer». *VG*s anmelder skrev følgende: «Det er også den mørkeste, mest depressive film vi har fått hit tillands på lenge – en dyster studie av primitiviten og degenereringen i et lummert og lite norrlandsk bygdesamfunn med fremmedhat, trangsyn, kulturløshet og materielt og menneskelig forfall».

Priser og nominasjoner
----------------------

Kjell Sundvall vant i 1997 en Guldbagge for regien på filmen – og Lennart Jähkel for beste mannlige birolle. *Jegerne* ble i tillegg nominert til en Guldbagge i kategoriene beste film, beste foto, beste manus og beste mannlige hovedrolle (Rolf Lassgård).

I rollene
---------

* Rolf Lassgård – Erik Bäckström, kriminalassistent
* Lennart Jähkel – Leif Bäckström, Eriks bror
* Helena Bergström – Anna Sivertsson, anklager
* Tomas Norström – Ove
* Jarmo Mäkinen – Tomme Harela
* Thomas Hedengran – Stig
* Göran Forsmark – Håkan
* Rolf Degerlund – Eilert
* Roland Hedlund – Bengtsson
* Åke Lindman – Politisjefen
* Harry Nyman – Raimo, bartender
* Editha Domingo – Nena, servitrisen
* Helén Söderqvist-Henriksson – Britt
* Ove Tjernberg – Söderberg, journalist
* Alf Nilsson – boregnskapsman
* Sven Bergman – reporter
* Rutger Nilson – kommunestyret formannen
* Folke Asplund – Gustav, begravelsestaleren
* Sara Arnia – Oves mor
* Lars Lindström – fylkespolitsjef
* Peter Perski – russisk bærplukkere
* Petra Brylander – russisk bærplukkere
* Jarl Lindblad – lege
* Lars Guttorm Blind – Per-Ola Blind
* Jesper Kemi – Leifs sangstemme

Referanser
----------

1. ↑  «Jegerne». *Dagbladet*. 4. desember 2004. Besøkt 23. februar 2009. «*Thrilleren er en av tidenes største svenske filmsuksesser*»
2. ↑  «Jegerne». *Dagbladet*. 4. desember 2004. Besøkt 23. februar 2009. «*Thrilleren er en av tidenes største svenske filmsuksesser*»
3. ↑  Alwer, Erik W. (9. august 1996). «Blodig alvor fra Norrland». *Dagbladet*. Besøkt 23. februar 2009.
4. ↑  Sand, Ellen Margrethe (9. august 1996). «MØRK THRILLER». *VG*. Besøkt 23. februar 2009.

Eksterne lenker
---------------

* (en) *Jegerne* på Internet Movie Database Rediger på Wikidata

* (no) *Jegerne* hos Filmfront Rediger på Wikidata

* (sv) *Jegerne* i Svensk Filmdatabas Rediger på Wikidata

* (da) *Jegerne* i Danmark Nationale Filminstitut Rediger på Wikidata

* (en) *Jegerne* på AllMovie Rediger på Wikidata

* (fr) *Jegerne* på Allociné Rediger på Wikidata

* (nl) *Jegerne* på MovieMeter Rediger på Wikidata

* (en) *Jegerne* på Turner Classic Movies Rediger på Wikidata

* (en) *Jegerne* på Rotten Tomatoes Rediger på Wikidata